Toril Brekke
Store norske leksikon,Språk og litteratur,Norsk og samisk litteratur,Nyere norsk litteratur
Toril Brekke, norsk forfatter. Kvinnens situasjon i ekteskap og samfunnsliv har vært sentral tematikk i forfatterskapet.
Brekke romandebuterte med den sosialrealistiske arbeidslivsskildringen Jenny har fått sparken (1976). Hun har også utgitt romanene Den gylne tonen (1981), Filmen om Chatilla (1983), der konflikten i Libanon danner bakgrunnen, Sølvfalken (1986) og Gjennom øyne av glass (1991) samt i novellesamlingen Jakarandablomsten (1985), som omhandler kvinneliv i Øst-Afrika. Granitt (1994) er en bredt anlagt familiekrønike med utgangspunkt i steinhuggermiljøet ved Iddefjorden på slutten av 1800-tallet.Senere har hun gitt ut Ibsens røde lykt (1996), en roman om seksuelle overgripere og deres ofre, Aske (1999) og novellesamlingen Enkenes paradis (2000). Thrilleren Ryddet av veien utkom i 1997. Sara (2001) er i likhet med Granitt en historisk roman, og skildrer kvinneliv og samfunnsliv i første halvdel av 1800-tallet. Brostein (2003) er en frittstående fortsettelse av Sara.Drømmen om Amerika (2006) er første bind i hennes beretning om den norske utvandringen. Bind 2, Gullrush, utkom i 2008. Det lovede landet (2010) avslutter trilogien.I 2002 utgav hun Paal Brekke. En kunstner. Et liv, en biografi om faren, Paal Brekke.Brekke har også skrevet en rekke bøker for barn og ungdom, blant annet Gutten i regnet (1978), Mikkel og brødrene hans (1980), Mannen som hatet fotball (1987), Den svarte sekken (1989), Den grå dvergens hemmelighet (1992), Fiolette trekroner (1998) og Roser fra tribunene (2000).Et aktivt samfunnsengasjement har preget Brekkes virke. Hun var leder i Den norske Forfatterforening fra 1987–1991 og leder i Norsk P.E.N. fra 1992–1997. Bibliografi Kobrahjerte (Roman, Aschehoug, 2019) Alle elsket moren din (Roman, Aschehoug, 2017) En blå kjole fra Herr Hiltler (Roman, Aschehoug, 2012) Det lovede landet (Roman, Aschehoug, 2010) Gullrush (Roman, Aschehoug, 2008) Drømmen om Amerika (Roman, Aschehoug, 2006) Bergskatt (Roman, Aschehoug, 2004) Brostein (Roman, Aschehoug, 2003) Tanta til Linda er en dronning (Ungdomsbok, Aschehoug, 2002) Paal Brekke. En kunstner. Et liv (Biografier og memoarer, Aschehoug, 2002) Historien om Omar og Lilly (Dramatikk, Solum, 2002) Sara (Roman, Aschehoug, 2001) Enkenes paradis (Roman, Aschehoug, 2000) Roser fra tribunen (Ungdomsbok, Aschehoug, 2000) Aske (Roman, 1999) Fiolette trekroner. (Ungdomsbok, Aschehoug, 1998) Ryddet av veien. (Krim og spenning, 1997) Blindramme. (Noveller, Aschehoug, 1997) Ibsens røde lykt. (Roman, 1996) Granitt. (Roman, 1994) Fuglegutten og gullfjellet. (Barnebok, 1993) Den grå dvergens hemmelighet. (Ungdomsbok, 1992) Den hemmelige tvillingen. (Barnebok, 1991) Gjennom øyne av glass. (Roman, 1991) Den svarte sekken. (Barnebok, 1989) Mannen som hatet fotball. (Barnebok, 1987) Sølvfalken. (Roman, 1986) Jacarandablomsten. (Noveller, 1985) Filmen om Chatilla. (Roman, 1983) Den gylne tonen. (Roman, 1981) Mikkel og brødrene hans. (Barnebok, 1980) Gutten i regnet. (Ungdomsbok, 1978) Jenny har fått sparken. (Roman, 1976) Les mer i Store norske leksikon Toril Brekke i Norsk biografisk leksikon Eksterne lenker Aschehougs forfatterside om Toril Brekke